ਕੋਲਾ ਖੇਤਰ ਐਕਸਪ੍ਰੈਸ
ਕੋਲਾ ਖੇਤਰ ਐਕਸਪ੍ਰੈਸ ਭਾਰਤੀ ਰੇਲਵੇ ਦੀ ਮਹਤਵਪੂਰਣ ਸੁਪਰਫਾਸਟ ਰੇਲਗੱਡੀ ਹੈ ਜੋਕਿ ਕੋਲਕਾਤਾ ਦੇ ਸ਼ਹਿਰਾਂ ਨੂੰ ਉਦਯੋਗਿਕ ਕਸਬਿਆਂ ਅਤੇ ਦੁਰਗਾਪੁਰ, ਰਾਣੀਗੰਜ, ਅਸਾਨਸੋਲ, ਧੰਨਬਾਦ ਦੇ ਕੋਯਲੇ ਦੀ ਖਾਨਾਂ ਨਾਲ ਜੋੜਦੀ ਹੈ।। ਇਹ ਧੰਨਬਾਦ ਅਤੇ ਹਾਵੜਾ ਰੇਲਵੇ ਸਟੇਸ਼ਨ ਵਿਚਕਾਰ ਚਲਣ ਵਾਲੀ ਸਭ ਤੋਂ ਵਧੀਆ ਟਰੇਨ ਸੇਵਾਵਾਂ ਵਿੱਚੋ ਇੱਕ ਹੈ।। ਇਹ ਰੇਲਗੱਡੀ ਦਫ਼ਤਰੀ ਘੰਟਿਆਂ ਵੇਲੇ ਇੱਕ ਮਹਤਵਪੂਰਣ ਟਰੇਨ ਲਿੰਕ ਦੀ ਭੁਮਿਕਾ ਨਿਭਾਉਦੀ ਹੈ ਅਤੇ ਰੋਜ਼ਾਨਾ ਜਾਣ ਵਾਲੇ ਯਾਤਰੀ ਤੇ ਕਦੇ ਕਦਾਈਂ ਸਫ਼ਰ ਕਰਨ ਵਾਲੇ ਯਾਤਰੀ ਇਸ ਰੇਲਗੱਡੀ ਨੂੰ ਬਰਾਬਰ ਤਰਜੀਹ ਦਿੰਦੇ ਹਨ,। ਕਿਉਂਕਿ ਇਹ ਬਹੁਤ ਹੀ ਪ੍ਸਿਧ ਟਰੇਨ ਹੈ, ਇਸਲਈ ਜਿਆਦਾਤਰ ਇਸਦੇ ਡੱਬੇ ਯਾਤਰੀਆਂ ਨਾਲ ਭਰੇ ਹੀ ਮਿਲਦੇ ਹਨ। ਕੋਲਫੀਲਡ ਐਕਸਪ੍ਰੈਸ ਗੋਮੋਹ/ਹਾਵੜਾ ਰੇਲਵੇ ਸਟੇਸ਼ਨ ਸ਼ੈਡ ਦੇ ਡਬਲਯੂ ਏ ਪੀ 7 ਕਲਾਸ ਬਿਜਲੀ ਦੇ ਇੰਜਣ ਨਾਲ ਖੀਚੀ ਜਾਂਦੀ ਹੈI ਅਤੇ ਇਸ ਟਰੇਨ ਵਿੱਚ ਏਸੀ ਕਾਰ, ਸੈਕੰਡ ਕਲਾਸ ਬੈਠਕ, ਜਨਰਲ ਕਲਾਸ ਉਪਲੱਬਧ ਹਨ, ਪਰ ਪੈਂਟਰੀ ਕਾਰ ਦੀ ਉਪਲੱਬਧ ਨਹੀਂ ਹੈI ਇਸ ਟਰੇਨ ਦੇ ਮਹਤਵਪੂਰਣ ਸਟੇਸ਼ਨ ਹਨ- ਦੁਰਗਾਪੁਰ, ਅਨਦਾਲ, ਰਾਣੀਗੰਜ, ਅਸਾਨਸੋਲ। 12339 ਕੋਲਾ ਖੇਤਰ ਐਕਸਪ੍ਰੈਸ ਹਾਵੜਾ ਟਰਮਿਨਲ ਦੇ ਪਲੈਟ ਫਾਰਮ ਨੰਬਰ 12 ਤੋਂ ਰੋਜ਼ਾਨਾ ਸ਼ਾਮ ਨੂੰ 5.20 ਬਜੇ ਰਵਾਨਾ ਹੁੰਦੀ ਹੈ ਅਤੇ ਉਸੀ ਦਿਹਾੜੀ ਸ਼ਾਮ ਨੂੰ 9:40 ਬਜੇ ਧੰਨਬਾਦ ਜੰਕਸ਼ਨ ਪਹੁੰਚਦੀ ਹੈ। 12340 ਕੋਲਫੀਲਡ ਐਕਸਪ੍ਰੈਸ ਰੋਜ਼ਾਨਾ ਸਵੇਰੇ 5:55 ਬਜੇ ਧੰਨਬਾਦ ਜੰਕਸ਼ਨ ਤੋਂ ਚਲਦੀ ਹੈ ਅਤੇ ਉਸੀ ਦਿਹਾੜੀ ਸਵੇਰੇ 10:25 ਬਜੇ ਹਾਵੜਾ ਪਹੁੰਚਦੀ ਹੈ। ਇਸ ਵਿੱਚ ਤਤਕਾਲ ਸੇਵਾ ਉਪਲੱਬਧ ਹੈ। ਦਫਤਰੀ ਸਮੇਂ ਦੀ ਟਰੇਨ ਹੋਣ ਕਰਕੇ, ਧੰਨਬਾਦ ਤੋਂ ਹਾਵੜਾ ਜਾਣ ਲਈ ਇਸਨੂੰ ਸਭ ਤੋਂ ਵੱਧ ਪਹਿਲ ਮਿਲਦੀ ਹੈ। ਇਹ ਰੇਲਗੱਡੀ ਆਪਣੇ ਡੱਬੇ ਅੱਗਨੀ ਵੀਨਾ ਐਕਸਪ੍ਰੈਸ ਅਤੇ ਸ਼ਕਤੀਨਿਕੇਤਨ ਐਕਸਪ੍ਰੈਸ ਨਾਲ ਵੰਡਦੀ ਹੈ। ਇਹ ਬਲੈਕ ਡਾਈਮੰਡ ਐਕਸਪ੍ਰੈਸ ਦੀ ਜੁੜਵਾ ਟਰੇਨ ਹੈ, ਜੋ ਕਿ ਧੰਨਬਾਦ ਤੋਂ ਹਾਵੜਾ ਵਿਚਕਾਰ ਹੀ ਚਲਦੀ ਹੈ। ਇਹ ਟਰੇਨ ਹਾਵੜਾ ਬਰਦਮਾਨ ਕੋਰਡ਼ ਲਾਈਨ ਦੁਆਰਾ ਚਲਦੀ ਹੈ ਜਦਕਿ ਬਲੈਕ ਡਾਈਮੰਡ ਐਕਸਪ੍ਰੈਸ ਹਾਵੜਾ ਬਰਦਮਾਨ ਮੇਨ ਲਾਈਨ ਦੁਆਰਾ ਚਲਦੀ ਹੈ। ਇਹ ਰੇਲਗੱਡੀ ਖਾਸ ਤੌਰ 'ਤੇ ਬਰਦਮਾਨ ਤੇ ਠਹਰਾਉ ਨਾ ਹੋਣ ਕਾਰਨ ਅਤੇ ਹਾਵੜਾ ਤੋਂ ਮੰਨਕਾਰ ਦਾ 132 ਕਿਮੀ ਦਾ ਸਫ਼ਰ 110 ਕਿਮੀ / ਘੰਟਾ ਦੀ ਤੇਜ਼ ਰਫ਼ਤਾਰ ਨਾਲ 1 ਘੰਟੇ 15 ਮਿੰਟ ਵਿੱਚ ਪੂਰਾ ਕਰਨ ਲਈ ਮਸ਼ਹੂਰ ਹੈ।